CELEX: 32016R1710
Language: da
Date: 2016-09-27 00:00:00
Title: Rådets forordning (EU) 2016/1710 af 27. september 2016 om ændring af forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

27.9.2016   
            
            
               DA
            
            
               Den Europæiske Unions Tidende
            
            
               LI 259/1
            
         RÅDETS FORORDNING (EU) 2016/1710
   af 27. september 2016
   om ændring af forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2016/1711 om ændring af fælles holdning 2001/931/FUSP (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 2580/2001 (2) giver virkning til fælles holdning 2001/931/FUSP (3).
            
         
               (2)
            
            
               Rådet vedtog den 27. september 2016 afgørelse (FUSP) 2016/1711 om ændring af fælles holdning 2001/931/FUSP. Afgørelse (FUSP) 2016/1711 suspenderer anvendelsen af forpligtelsen til at indefryse aktiver tilhørende samt forbuddet mod at stille pengemidler og økonomiske ressourcer til rådighed for »Fuerzas armadas revolucionarias de Colombia« — »FARC« (»Colombias Væbnede Revolutionære Styrker«).
            
         
               (3)
            
            
               Det er nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
            
         
               (4)
            
            
               Forordning (EF) nr. 2580/2001 bør derfor ændres i overensstemmelse hermed.
            
         
               (5)
            
            
               For at sikre, at foranstaltningerne i denne forordning er effektive, bør denne forordning træde i kraft straks —
            
         VEDTAGET DENNE FORORDNING:
   Artikel 1
   I forordning (EF) nr. 2580/2001 foretages følgende ændringer:
   I artikel 2 tilføjes følgende stykke:
   
      »4.   Foranstaltningerne i stk. 1 og 2 suspenderes, for så vidt de vedrører »Fuerzas armadas revolucionarias de Colombia« — »FARC« (»Colombias Væbnede Revolutionære Styrker«).«
   
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. september 2016.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse (FUSP) 2016/1711 af 27. september 2016 om ændring af fælles holdning 2001/931/FUSP om anvendelse af specifikke foranstaltninger til bekæmpelse af terrorisme. (se side 3 i denne EUT).
   
      (2)  Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (EUT L 344 af 28.12.2001, s. 70).
   
      (3)  Rådets Fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (EFT L 344 af 28.12.2001, s. 93).